CELEX: 32018R0566
Language: da
Date: 2018-04-12 00:00:00
Title: Rådets gennemførelsesforordning (EU) 2018/566 af 12. april 2018 om gennemførelse af artikel 9 i forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo

13.4.2018   
            
            
               DA
            
            
               Den Europæiske Unions Tidende
            
            
               L 95/9
            
         RÅDETS GENNEMFØRELSESFORORDNING (EU) 2018/566
   af 12. april 2018
   om gennemførelse af artikel 9 i forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (1), særlig artikel 9,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 18. juli 2005 vedtog Rådet forordning (EF) nr. 1183/2005.
            
         
               (2)
            
            
               Efter gennemgangen af de autonome restriktive foranstaltninger, der er fastsat i artikel 2b i forordning (EF) nr. 1183/2005, bør begrundelserne for to personer ændres.
            
         
               (3)
            
            
               Bilag Ia til forordning (EF) nr. 1183/2005 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag Ia til forordning (EF) nr. 1183/2005 ændres som anført i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 12. april 2018.
      
         
            På Rådets vegne
         
         T. DONCHEV
         
            Formand
         
      
   
   
      (1)  EUT L 193 af 23.7.2005, s. 1.
   
      BILAG
      Oplysningerne om de nedenfor anførte personer erstattes af følgende oplysninger:
      
         
                     »10.
                  
                  
                     Alex Kande Mupompa, tidligere guvernør i Kasai Central
                  
                  
                     alias Alexandre Kande Mupomba, Kande-Mupompa.
                     Fødselsdato: 23.9.1950.
                     Fødested: Kananga (DRC).
                     Congolesisk pasnummer: OP 0024910 (gyldigt fra den 21.3.2016 til den 20.3.2021).
                     Adresse: Messidorlaan 217/25, 1180 Uccle, Belgien
                     Congolesisk og belgisk nationalitet.
                  
                  
                     Som guvernør for Kasai Central indtil oktober 2017 var Alex Kande Mupompa ansvarlig for den uforholdsmæssige magtanvendelse, voldelige undertrykkelse og de udenretslige drab begået af sikkerhedsstyrker og PNC i Kasai Central fra august 2016, herunder drab i territoriet Dibaya i februar 2017.
                     Alex Kande Mupompa var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                  
                  
                     29.5.2017
                  
               
                     12.
                  
                  
                     Lambert Mende, minister for kommunikation og medier og talsmand for regeringen
                  
                  
                     alias Lambert Mende Omalanga.
                     Fødselsdato: 11.2.1953. Fødested: Okolo (DRC).
                     Diplomatpas nr.: DB0001939 (gyldigt fra den 4.5.2017 til den 3.5.2022).
                     Congolesisk nationalitet.
                  
                  
                     Som minister for kommunikation og medier siden 2008 er Lambert Mende ansvarlig for den undertrykkende mediepolitik, der føres i DRC, og som er i strid med retten til ytrings- og informationsfrihed og undergraver en konsensuspræget og fredelig løsning med hensyn til valgene i DRC. Den 12. november 2016 udstedte han et dekret, der begrænser muligheden for, at udenlandske medievirksomheder kan sende i Den Demokratiske Republik Congo.
                     I strid med den politiske enighed, der blev opnået den 31. december 2016 mellem det flertal, der støtter præsidenten, og oppositionspartierne, fortsatte en række medievirksomheders udsendelser med at være afbrudt i flere måneder.
                     I sin egenskab af minister for kommunikation og medier er Lambert Mende derfor ansvarlig for at hindre en mindelig og fredelig løsning med hensyn til valgene i DRC, herunder ved voldelige handlinger, undertrykkelse eller tilskyndelse til vold eller ved at undergrave retsstatsprincippet.
                  
                  
                     29.5.2017«